Prezident Shavkat Mirziyoyev bugun Olmaliqqa boradi. Bu haqda prezident matbuot kotibi Sherzod Asadov ma’lum qildi. Foto: Prezident matbuot xizmati (arxiv) Qayd etilishicha, davlat rahbari kon-metallurgiya kombinati konlari negizida rangli va qimmatbaho metallar ishlab chiqarishni kengaytirish borasidagi ishlar bilan tanishadi. “Kombinatda mamlakatimiz kon sanoatidagi yana bir yirik loyiha - «Yoshlik I» konini o‘zlashtirish loyihasi amalga oshirilmoqda”, deyiladi prezident matbuot kotibi xabarida. Ma’lum qilinishicha, Shavkat Mirziyoyev ushbu loyiha doirasidagi yangi quvvat - 3-mis boyitish fabrikasi qurilishiga tamal toshi qo‘yadi.